Anny Winther støtter socialminister Karen Hækkerups nye overgrebspakke.

Rebilds Kommunes borgmester, Anny Winther udtrykker stor tilfredshed med socialminister Karen Hækkerups udspil. - Jeg tror, at der med de stramninger, der er lagt op til med barnets reform kan forebygges langt bedre, og vi kunne måske også på et meget tidligere tidspunkt i forløbet have undgået den overgrebssag vi har haft mod børn i Rebild Kommune. Borgmesteren har været ude i et politisk stormvejr efter sagen om misbrug af børn i hendes kommune, den såkaldte "Rebild-sag". Sagen kostede en chef og to direktører jobbet i Rebild Kommune. Undersøgelse som Deloitte har foretaget viser derudover, at kommunen har begået større eller mindre fejl i fire ud af fem socialsager.